BDMS วอลุ่มแน่น-ดีดบวก 2.23% โบรกฯชี้กำไร Q1/61 เติบโตดีแนะซื้อเป้า 26 บ.
BDMS วอลุ่มแน่น-ดีดบวก 2.23% โบรกฯชี้กำไร Q1/61 เติบโตดีแนะซื้อเป้า 26 บ. โดย ณ เวลา 15.52 น. อยู่ที่ระดับ 22.90 บาท บวก 0.50 บาท หรือ 2.23% ด้วยมูลค่าซื้อขาย 472.87 ล้านบาท
10 พ.ค. 2561

ผู้สื่อข่าวรายว่า บริษัท กรุงเทพดุสิตเวชการ จำกัด(มหาชน) หรือ BDMS  ณ เวลา 15.52 น. อยู่ที่ระดับ 22.90 บาท บวก 0.50 บาท หรือ 2.23% ด้วยมูลค่าซื้อขาย 472.87 ล้านบาท

บล.ฟินันเซีย ไซรัส ระบุว่า  BDMS “ซื้อ”เป้า 26 บาท คาดกำไรสุทธิไตรมาส1/61 ที่ 2,304 ลบ. +13% Q-Q, +17% Y-Y จากโรคระบาดที่มากขึ้นในปีนี้ทั้งไวรัสโรต้าและพิษสุนัขบ้า พร้อมคาดกำไรปกติทั้งปีที่ 9,121 ลบ. +14% Y-Y จากรายได้ที่โตทั้งผู้ป่วยไทยและต่างชาติ รวมถึงสัดส่วนรายได้กลุ่มลูกค้าประกันที่เพิ่มขึ้นต่อเนื่อง และการควบคุมต้นทุนได้ดีเยี่ยม ด้านราคาหุ้นไม่ทำจุดต่ำสุดใหม่ และฟื้นตัวครั้งแรกในรอบ 4 วันทำการ ถือเป็นสัญญาณเชิงบวกสำหรับการดีดตัวระยะสั้น
บล.กรุงศรี ระบุว่า กลุ่มที่คาดว่ากำไรไตรมาส1/61 เติบโต BCH BDMS BGRIM BPP TVO PLANB GCAP AAV  ขณะเดียวกัน KSS report วันนี้ :ANAN  (ปิด 3.92 ซื้อ/เป้า 6.70), BA (ปิด 14.8 ถือ/เป้า 16.0), BDMS  (ปิด 22.4 ถือ/เป้า 23.0), KCE (ปิด 70.5 ถือ/เป้าใหม่ 62.0 จาก 70.0), PSH  (ปิด 22.3 ถือ/เป้า 22.0)